cyanic-selkie/wikianc huggingface dataset:
عزيز السحماوي
حياتو
تولد عزيز السحماوي ف مراكش ف 1962 وكبر فيها. بدا تيسمع لموسيقى د ݣناوا من صغرو، وكان تيشجعو عليها بًاه.
من بعد ماخدا إجازة فلأداب مشا لباريز ف فرانسا وطوًر لموهبة ديالو فلموسيقى. فلوسط د التسعينات كان من لمؤسسين د لأوركيسطرا لوطنية د باربيس (Orchestre National de Barbès) اللي كانت مجموعة تاتخلط الترات لمغاربي مع أنواع عالمية بحال الدجاز والريݣي ولبلوز.
من مورا جوج ألبومات، خرج السحماوي من لمجموعة د باربيس ودار لمجموعة ديالو ف 2010، اللي سمًاها لجامعة د ݣناوا (University of Gnawa) و اللي تيشاركو فيها فنانة من لمغريب، فرانسا و السينيݣال.
ف 2014، كانت بزاف ديال لهضرة والنقاشات على السحماوي حيث كان طلب باش ياخد لجنسية ديال لجزائر.
5 شتنبر
5 شتنبر ؤلا نهار 5 شهر 9 هوّا نّهار نمرة 248 من تّقويم لميلادي (249 يلا كان لعام مكبّس). باقين 117 يوم من موراه تال لّخر د لعام.
سيد لمجهول
سيد لمجهول هو فيلم درامي مغريبي د علاء دين لجم خرج ف 2019. تختار لفيلم باش يمتل لمغريب ف دورة 93 د جايزة لؤسكار ل أحسن فيلم براني، والاكين مادازش.
لقصة
واحد شفار دفن فلوس لي سرق ف واحد لكدية ف صحرا، ؤ عاود رجع موراها ب سنين باش يقلب علا داكشي لي خبا والاكين لقا ديك لبلاصة ولات سيّد.
فنون د لمقاتلة
تصغير|ماتش ما بين جوج د لفنانين د لمقاتلة لفنون د لمقاتلة هوما مجموعة ديال لمدراسات ؤلا تّقاليد كتجمع كولا وحدة منها تقنيات ؤ أساليب خاصة بيها، لّي لهدف ديالها كيكون لحرب، دّيفاع علا رّاس، تّنافس، ؤ غيرها من لأهداف. وخا أغلبية د لفنون د لمقاتلة لّي مشهورة دابا جات من شرق آسيا، لمفهوم ديالها كان ديجا موجود ف بلايص خرين قرون قبل من هادشي، بحال ف ؤروپا.
6 شتنبر
6 شتنبر ؤلا نهار 6 شهر 9 هوّا نّهار نمرة 249 من تّقويم لميلادي (250 يلا كان لعام مكبّس). باقين 116 يوم من موراه تال لّخر د لعام.
التسجيل د لبيوتة ف كورة
تصغير|واحد لبيت كايتماركا (1961) التسجيل د لبيوتة ف فلماطش ديال الرياضة د كورة هو علاياش كايتنافسو لفراقي. كايتماركا بيت فاش لكورة كاتفوت خط لݣول ديال لكادرات بجوج، مابين جوج ديال الرجلين واقفين فلوسط وبعاد 7.32 ميترو على بعضياتهوم، تحت من عارضة شادّاهوم وعالية ب 2.44 ميترو - هاد لكادر براسو كايتسمى ݣول. كولّا فرقة كاتماركي فواحد من هاد جوج د لݣولات، وكاتحضي لاخور ماتماركيش فيه لفرقة لوخرة. غاليبا كايتعلّقو الشباكي من مورا لكوادر باش يشدّو لكواري اللي تماركاو، ولاكين ماشي ضروري لكورة تقيس الشبكة باش يكون لبيت صحيح.
عسو أوباسلام
عسو أوباسلام، هو واحد لمقاوم مغريبي أمازيغي من لقبايل د آيت عطا، تولد ف 1890 ف قصر "تاغيا" ف لجنوب د تينغير. عسو أوباسلام كان متصوف و زعيم دكي بزاف و هادشي راجع للدور لقيادي ديال باه لي تاتر بيه بزاف.
ف 1919 تعين و هو مزال  صغير (29 سنة) شيخ د قبيلة " إيلم شان"، كان معروف على عسو أوباسلام لمحاربة ديالو للإستعمار الفرانساوي و كان الزعيم و القائد ديال المقاومة المغربية بالجنوب الشرقي. عسو دخل فبزاف ديال المعارك مع القوات ديال فرانسا. أشهر وحدة فيهم هيا لمعراكة د بوڭافر لي كانت ف 1933. فديك لمعركة ربحو لمغاربا ب نتصار ساحق على لفرانساويين و خلات أوباسلام يتعرف ف لعالم كلو و يتحسب ليه آلف حساب و حساب.
توفى لمقاوم لمغريبي عسو أوباسلام نهار 16 غشت 1960 من بعد واحد الصراع طويل معا لمرض ديال السكار، و تدفن ف لمقبرة لي تدفنو فيها ݣاع جدودو ف دوار تاغيا نيلمشان.
التسجيل د لبيوتة ف كورة
لقواعد
مايمكنش لحكم يحسب شي بيت حتى تفوت لكورة خط لݣول، واخا يكون شي غلط خايب اللي مامخلّيش لكورة تدخل. مايمكنش للبيت يتماركا ديريكت من كورة مليوحة، ضربة غلط مانيشانش أولّا توش. إلا مشات لكورة نيشان للݣول ديال لفرقة لوخرة من هادو بلا ماتقيس كوايري آخور، ماكايتحسبش لبيت وكايتعاود اللعب بضربة مرمى. لكوايري مايقدرش يماركي على راسو من أية معاودة ديال لبدية (من غير پيلانتي)؛ فهاد لحالة كاتّعطى ركنية للفرقة لوخرة. هاد لحالات بجوج، وبلخصوص اللخرة، قلال بزاف.
فتغييرات تدارو ف2019، ماشي مومكين يتقبل بيت اللي تماركا بليدين أولّا بالدراع. إلا لحارس لاح لكورة من لمينطاقة د پيلانتيات وتماركات فلݣول ديال لفرقة لوخرة لبيت ماكايتحسبش، وكاتعطى ضربة مرمى للحارس لاخور. إلا لكورة مشات وتماركات نيشان فلحارس ديال لفرقة لوخرة من ليد أولا الدراع ديال لكوايري، كايتعاقب لكوايري على قيسان لكورة بليد (واخا مايكونش بلعاني). كايبقى مومكين يتماركا ݣول على لفرقة بليد أولّا الدراع.
الصحة ديال لبيت
لأغلبية لكبيرة ديال لبيوتة باينين حيتاش كايبان لبالون ضرب الشبكة، يعني فات خط لݣول. بعض لمرّات كايطراو مشاكيل وكايولّي صعيب باش يتّعرف واش نيت لبيت تماركا أولا لا. بعض لمرات واخا يكون لبيت تماركا، كايتحّيد للفرقة إلا كان شي غلط بحال التسلول أولا شي غلط طرا قبل.
لحكم هو اللي عندو لكلمة اللخرة على واش لبيت محسوب كيما معا ݣاع لقرارات لخرين اللي متعلقين بلقواعد د اللعبة. لحكّام لمعاونين كاينصحوه، والري ديالهوم كايكون مزيان فهاد لحالة حيتاش هوما اللي كايشوفو لكورة من الجنب ديال التيران وكايشوفو واش لفرقة لمهاجمة دارت شي غلط.
من 2012 ولّات كاتخدّم تيكنولوجيا خط لݣول فلبوطولات لكبار حيتاش فيها سيستيم ديال لكاميرات اللي كايعطيو ليشارة للحكم إلا فاتت لكورة خط لݣول. لحكم لمعاون بلڤيديو (لڤار) تزاد ف 2018 من مورا عوام ديال التجاريب، وهاد السيستيم فيه حكّام معاونين خرين اللي كايݣابلو لڤيديو تاع لماطش ويمكن ليهوم ينصحو لحكم إلا دار "غلط باين وواضح" فشي حوايج بحال التسجيل د لبيوتة.
لفرحة بلبيت
180px|تصغير|يسار|التحياد ديال التيشورت مورا لبيت كايجيب على مول لفعلة كارطة صفرة. لكوايرية يقدرو يحتافلو معا صحابهوم فلفرقة أولّا ينعتو ويحيّيو لجمهور من بعيد إلا ماركاو بيت. لقواعد د اللعبة كايخلّيو هادشي يطرا، ولاكين هاد ليحتيفال ماخصوش يكون معيّق. التنقاز عند لجمهور هو مخالفة كايعاقب عليها لحكم بصفرة، كيما كاين فلقانون 12 ديال لقواعد. التحياد ديال التيشورت من مورا لبيت كايجيب على اللي دار هكّاك صفرة.
لكمية د لبيوتة
فلمعدّال، كايتماركاو غير شوية د لبيوتة فكولّا ماطش.
أمازيغ
الأمازيغ (ب لأمازيغية imaziɣn ⵉⵎⴰⵣⵉⵖⵏ، لمفرد ديالها amaziɣ ⴰⵎⴰⵣⵉⵖ) هوما واحد المجموعة إتنية، وكيتّعتابرو السكان الأصليين د شمال إفريقيا من واحة سيوة ف شّرق حتال جزر الكناري ف لغرب، وأكبر نسبة ديالهوم كاينة فالمغريب ، عاد باش الدزاير، و كايشكلو طرف من سّكان د تونس و ليبيا و موريطانيا و الشمال ديال مالي و الشمال ديال النيجر. لعاداد ديالهوم كان ف 2015 ف جوايه 36 مليون.
عاداد كبير د لأمازيغ تعرّبو ف تّقافة ؤ لّسان معا مرور زّمان. و بزاف د نّاشطين لأمازيغ كيعتابرو بلي أغلبية د سّكان د شمال إفريقيا أمازيغ ف لأصل، ؤ بلي لهوية ديالهوم خاصها ترجع.
سّمية
سّمية د "يمازيغن" كاتعني "النبلاء" ؤلا "لكرام" ؤلا "لأحرار".
سيبير
تصغير|سيبير سّيبير، ختيصار ديال سّيبيركافّي (من لفرانساوية Cybercafé) هوّا حانوت لّي كيبيع سّربيس ديال لكونيكسيو ل لأنترنيت ل عامة نّاس، ؤ عادة كيكون لخلاص فيه ب لوقت.
صعيب نعرفو أول سيبير فين ؤ فوقاش بان ب تّحديد، مي واحد من بين لّولين كان بان ف سيول ف كوريا لجنوبية ف مارس 1988، ف جامعة د هونݣيك. ف هاد "سّيبير" كانو جوج د لپيسيّات ملِييِّين معا أنترنيت ب لخيط د تّيليفون، ؤ كانت لبلاصة كتّستاغل علا ود لّقاءات لعادية (أوفلاين) ؤ ب أنترنيت (أونلاين).
ف يونيو 1991، شركة إيس إيف نيت أنصطالات أوريناطورات كيخدمو ب لفلوس ف بزاف د قهاوي ف سان فرانسيسكو ف لميريكان، ؤ كانت لخدمة د سّاس لّي كيعطيو ل لكليان هيّا لإيميل.
ف لمغريب بانو أول سيبيرات ف لغالب ف فاس ف 1998، ؤ ب تّحديد أول واحد ف أوطيل شيراطون، ؤ كان لخلاص ديالو واصل ل 50 درهم ل سّاعة.
1861
1861 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1861 ف لإيرا لعامة ؤ لفترة د بعد لميلاد، نمرة 61 ف لقرن 19، ؤ نمرة 2 ف لعقد ديال عوام 1860.
تيزي
تصغير|لعلامة لّي كاتشير ل شي تيزي بين الجّبال تيزي (تمازيغت: ⵜⵉⵣⵉ)، ف طّوپوݣرافيا و لجغرافيا، هو بلاصة جغرافية عندها شكل داير بحال السّرج د لعود كاتكون بين جوج جبال و يمكن تخدّم طريق.
أترار
أترار (سمية لعلمية Berberis) هيّا ݣنس ديال شجر فيها كتر من 450 نوع، كاينة ف بزاف د لمناطق ف لعالم، كتنتامي ل لفاميلة ديال Berberidaceae، كتنتج بعض نّواع ديالها واحد لفاكهة صغيرة ف لحجم لونها قهوي ؤلا حمر. تصغير|316x316بك|أترار
تعادول ف السپور
التعادول هو واحد لكونصيپت فلحساب د النتايج ديال الرياضات اللي فيها التنافوس وكايطرا فاش النتيجة مابين لأطراف لمشاركين كاتكون متساوية أولّا بحال بحال. التعادول مومكين فشي رياضات، ولاكين ماشي كولشي.
كورة
فالرياضة د كورة، كايتحسب لماطش تعادول إلا جوج فراقي ماركاو نفس لعدد ديال لبيوتة على بعضياتهوم فلوقت لعادي (90 دقيقة). فالسيستيم د خروج لخاسر، كايتزادو جوج ديال لأشواط الزايدين. إلا بقات النتيجة بين لفراقي ديال لماطش بحال بحال، كايسالي لماطش بتعادول، ولاكين كايتزادو جولات ديال تيرات الترجيح (كايتسمّاو رسميا "تيرات من النقطة د پيلانتي") باش يبان شكون غايدوز للدور لماجي أولّا ربح لمنافسة من مورا ماكايكون ماركا أكبر عدد ديال التيرات. فلمنافسات اللي لأهمية ديالهوم قليلة، كايدوز لماطش نيشان لتيرات الترجيح، بلا مايكونو ميطات زايدين.
فلبوطولات ديال تورنوة روبين، إلا سالا لماطش بتعادول، كايتحسب تعادول. فبوطولا 1 وبزاف ديال لبوطولات فلعالام، التعادول فهاد السيستيم كايزيد للفراقي ديال لماطش نقطة وحدة لكولا وحدة فيهوم.
آيت صواب
تصغير|234x234بك|قبائل ايت صواب. قبيلة ؤلا قبايل آيت صواب هي واحد لمجموعة ديال لقبائل سوسية تجمعو تحت اتحادية قبائل ايت صواب لي هي براصها تابعا للقبائل الجبلية المكونة لاتحادية قبائل اشتوكة الكبرى .ولي كايجمعها هاد الاسم .فلحدود ديالها الترابية من جيهة شرق قبيلة إداوݣنيضيف و قبيلة املن.و من جيهة شمال قبيلة ايت تيدلي .و و من لغرب قبيلة ايت حماد و قبيلة اداورسموك.ومن لجنوب قبيلة ادوسملال.
قبائل
كاتقسم آيت صواب لمجموعة من لقبائل و لي هي:
جورج وادا
جورج وادا (ب جاپونية 和田 丈嗣، وادا جوجي، مزيود ف 1978) هوّا منتج جاپوني ديال لأنيمي ف شركة پروداكشن آي دجي، ؤ مدير ديال ستوديو ويت. وادا معروف ب لخدمة ديالو علا مشاريع د أنيمي معروفين بحال ݣيلتي كراون، لهجوم علا لعمالقة، ؤ سايكو پاس. ف 2020، جورج وادا ولّا نائب تنفيدي د رّئيس ف پروداكشن آي دجي.
تماجق
لوغة تماجق كاتعني إمّا:
1862
1862 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1862 ف لإيرا لعامة ؤ لفترة د بعد لميلاد، نمرة 62 ف لقرن 19، ؤ نمرة 3 ف لعقد ديال عوام 1860.
1862 كيوافق 1278-1279 ف تّقويم لهيجري ؤ 2812 ف تّقويم لأمازيغي ؤ 11862 ف تّقويم لهولوسيني.
7 شتنبر
7 شتنبر ؤلا نهار 7 شهر 9 هوّا نّهار نمرة 250 من تّقويم لميلادي (251 يلا كان لعام مكبّس). باقين 115 يوم من موراه تال لّخر د لعام.
لݣرݣرات
تصغير|معبر لكركارات الحدودي لݣرݣرات هي نقطة حدودية ف أقصى لجانوب د لمغريب و تتربطو معا موريطانيا. جنوب هاد النقطة كاينة واحد 5 كيلومتر جنوب السور لعازل لمغريبي لي كانت مامعبّداش حتال عام 2020. لمعبر دابا تحت السلطة ديال لمغريب.
حرتوكا
حرتوكّا ؤلا أحارتي (سمية لعلمية Scyliorhinidae) هيّا فاميلة ديال نواع د لقرش لحجم ديالها صغير ؤ جّلد ديالها منقط. تصغير|316x316بك|حرتوكّا
الإتحاد الزموري للخميسات
تيحاد لخميسات هي فرقة مغريبية من مدينة لخميسات كاتقصر فـ بوطولا 2. كنيتها فرسان زمور وتأسسات فـ1940. كتلعب فالتيران ديال 18 نونبر اللي كيهز 10.000 مشجع. لمدريب هو خليل بودراع. ماعمر دات هاد الفرقة لا كاس لبوطولا لوطنية لحتيرافية ولا كاس لعرش.
8 شتنبر
8 شتنبر ؤلا نهار 8 شهر 9 هوّا نّهار نمرة 251 من تّقويم لميلادي (252 يلا كان لعام مكبّس). باقين 114 يوم من موراه تال لّخر د لعام.
قصر آيت بن حدو
قصر آيت بن حدو ولا قصبة آيت بن حدو هو ݣصر و موقع أركيولوجي كاين ف جماعة آيت زينب، إقليم وارزازات ف لمغريب. هاد لݣصر هو من أهم لمعاليم التاريخية و التقافية د إقليم وارزازات و هو مصنّف ف لّيستا د تراث لعالمي د ليونيسكو من 1987.
لݣصر د آيت بن حدو ميتال ديال لهندسة لمعمارية التقليدية ف لمجال لقبل صحراوي، ب حيت هو تجمّع ديال بنايات كاتّستغل ب شكل جماعي و دايرين بيها تحصينات دفاعية.
تاريخ
واخّا لݣصر، ب شّكل ديالو لحالي غادي يكون ف لغالب تّبنا ف لقرن 17، لبلاصة لّي كاين فيها كانت من لقديم فيها نشاط بشري، بحيت كانت من أهم لحطّات ديال لݣافلات التّيجارية لّي كاتربط بين مرّاكش و بلاد السودان و لّي كانت كاتدوز على واد درعة و التيزي د تلويت.
لموقع
لݣصر د آيت بن حدّو جا ف لوطيات لجنوبيين د جّبال د لأطلس لكبير.
لهندسة لمعمارية
بحال أي ݣصر مغريبي د لمنطقة د درعة تافيلالت، آيت حدّو مكوّن من مجموعة د دّيور لمبنية ب الطّين و مزاحمة بيناتها و لّي لعلو ديالها غادي كايكبر من برّا ل لمركز ديال لݣصر، باش تعطيه شكل ديال كدية ولا جبل صغير. هاد لهندسة عندها دور دفاعي.
لݣصر محمي ب سوار عاليين فيهوم بروج ف رّكاني ديالهوم.
لݣصر فيه مرافق مشروكة بحال الجّامع، ساحة، رحبة ديال الزّرع، فندق و مخزن د زّرع (إݣودار) ف وسط الدّوار و لّي هو أعلى بناية ف لݣصر.
فيه جوج روضات، وحدة ل لمسلمين و تّانية د ليهود.
1863
1863 كيوافق 1279-1280 ف تّقويم لهيجري ؤ 2813 ف تّقويم لأمازيغي ؤ 11863 ف تّقويم لهولوسيني.
طيم (أداب)
طيم (من نّݣليزية theme، ؤلا لفرانساوية thème) ف نّقد د لأداب هوّا موضوع مركزي ؤلا رسالة لّي كتبغي تعطيها شي حجّاية ؤلا ريواية. طّيمات تقدر تقسّم ل جوج نواع: لمفهوم طّيمي  لّي هوّا لفيكرة لّي كيكوّنها لقاري علا شنو سّردية بغات تݣول، ؤ تّصريح طّيمي  لّي هوّا شنو سّردية كتݣول ب شكل فعلي.
تقنيّات
كاينين شحال من تقنية باش لكاتب يقدر يطرح طّيم ؤلا طّيمات د سّردية ديالو، من بينها:
1864
1864 هوّا عام مكبس ف تّقويم لڭريڭوري بدا نهار جمعة ؤ سالا نهار سبت. هوّا لعام نمرة 1864 ف لإيرا لعامة ؤ لفترة د بعد لميلاد، نمرة 64 ف لقرن 19، ؤ نمرة 5 ف لعقد ديال عوام 1860.
9 شتنبر
9 شتنبر ؤلا نهار 9 شهر 9 هوّا نّهار نمرة 252 من تّقويم لميلادي (253 يلا كان لعام مكبّس). باقين 113 يوم من موراه تال لّخر د لعام.
لمينطاقة د پيلانتيات (كورة)
لقوس د پيلانتي كاين حدا لمينطاقة، وكايسد عليها بدويرة ديال 9.15 ميترو من النقطة. هو ماشي طرف من لمينطاقة د پيلانتيات وعندو دور غير فلپيلانتي، حيتاش ݣاع لكوايرية ممنوع عليهوم يكون لداخل ديال هاد الدويرة (يعني يكونو بعاد بقّل من 9.15 ميترو على لبالون وقت التير)، من غير اللي غايتيري ولحارس.
فوسط لمينطاقة د پيلانتي كاينة مينطاقة مستطيلة خرة سميتها لمينطاقة د لݣول، وهي جوج خطوط بادين من خط لݣول ومتعامدين عليه وبادين بعاد 5.5 ميترو على الرجلين دلݣول والطول ديالهوم 5.5 ميترو. فهاد لحد واحد لخط آخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه. ضربات لمرمى وأية ضربة غلط ديال لفرقة لمدافعة كاتدار من تمّا. لكورات لمليوحين اللي كايكونو قراب من خط لݣول كايتدارو هنايا.
لخدمة ديالها
تصغير|700بك|مركز|تمتيل مرسوم ديال لمينطاقة د پيلانتيات. لغلاط اللي لعوقوبة ديالهوم هي ضربة غلط نيشان واللي كاتديرهوم لفرقة لمدافعة ف لمينطاقة د پيلانتيات تاعها كايتعاقبو ب پيلانتي. لپيلانتي كايتنفّد من النقطة د پيلانتيات، واللي بعيدة ب 11 ميترو على خط لݣول.
فاللعب
فلأغلبية ديال لوقت د لماطش لحارس هو اللي كايعمّر لمينطاقة د پيلانتيات. لفرقة لمهاجمة كاتحاول توصل لهاد لمينطاقة باش مّاكان، ونيسبة كبيرة ديال لبيوتة تماركاو من هاد لبلاصة. عدد كبير ديال لكوايرية لمدافعين ولمهاجمين كايكونو فلمينطاقة د پيلانتيات وهادشي غاليبا فلكورات التابتين، وبلخصوص فالركنيات. فهاد لحالة كايتشاف الشتيف والجباد بين اللعّابة واخا هادشي ماشي قانوني.
لمينطاقة د لݣول
هي مستاطيل اللي فيه جوج خطوط بادين من خط لݣول ومتعامدين عليه وبادين بعاد 5.5 ميترو على الرجلين دلݣول والطول ديالهوم 5.5 ميترو. فهاد لحد واحد لخط آخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه.
بوطولا 1 (2019-2020)
لهاتريكات
(H) – فالتيران ديالو، (A) – برّا التيران ديالو
4 – لكوايري ماركا ربعة ديال لأهداف.
10 شتنبر
10 شتنبر ؤلا نهار 10 شهر 9 هوّا نّهار نمرة 253 من تّقويم لميلادي (254 يلا كان لعام مكبّس). باقين 112 يوم من موراه تال لّخر د لعام.
عمر بلافريج
عمر بلافريج، تولد نهار 26 أكتوبر 1973 ف الرباط، هو سياسي و مهندس مغريبي كان مع لفيدرالية د ليسر ديمقراطي. من 2016 ل 2021، كان عضو ف لبرلمان د لمغريب، من الدائرة د الرباط لمحيط. ف يونيو 2021، من مورا ما سالا أول تجربة ديالو ف لإنتخابات، ما عاودش ترشح بلافريح، و قال باللي أيعتازل السياسة و غادي يخدم ف لقطاع لخاص.
حياتو
تولد عمر بلافريج و كبر ف الرباط، اللي سكن فيها تا خدا لباك. من موراها مشا لفرانسا فين قرا لأقسام التحضيرية، و موراها دخل لمدراسة د لمهندسين (صونطرال ليون). من مورا ما تخرّج دخل للمغريب و خدم ف لونا. موراها ولاّ مدير تقني ف لجامعة د لأخوين، و ف 2008 ولاّ هو لمدير ديال طيكنوبارك. ف نفس لوقت، كان داخل ف السياسة. من 1997 ل 2010 كان مع الشبيبة د لإتحاد لإشتراكي، و من 2009 ل 2012 كان هو الرئيس ديال لمؤسسة د عبد الرحيم بوعبيد.
ف 2009 بدا بلافريج مبادرة ديالو لي سماها كاك (وضوح، طموح و شجاعة)، اللي كانت ضد الطران د الطي جي ڤي ف لمغريب، و شجعات من بعد لحركة د 20 فبراير. ف 2015، دخلات لحركة د كاك مع لحيزب شتيراكي لموحد، و ترشح بلافريج للبرلمان فين ربح بلاصة ف 2016.
ساطوشي ناكاموطو
ساطوشي ناكاموطو (واقيلا مزيود ف 5 أبريل 1975) هوّا پسودو ديال شخص ؤلا مجموعة د نّاس لّي ختارع(و) لبيتكوين، ؤ كتب(و) لورقة لبيضا لّي كتشرح سّيستيم ديالو، لّي تنشرات ف لّخر د أكتوبر 2008.
تصغير|لبلوك زيرو ديال [[بيتكوين، لي هوّا أول بلوك ف لبلوكتشيين ديالو لي تماينا ؤ تّطلق ب شكل عومومي]]
1865
1865 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1865 ف لإيرا لعامة ؤ لفترة د بعد لميلاد، نمرة 65 ف لقرن 19، ؤ نمرة 6 ف لعقد ديال عوام 1860.
1867
1867 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1867 ف لإيرا لعامة ؤ لفترة د بعد لميلاد، نمرة 67 ف لقرن 19، ؤ نمرة 8 ف لعقد ديال عوام 1860.
1865
1865 كيوافق 1281-1282 ف تّقويم لهيجري ؤ 2815 ف تّقويم لأمازيغي ؤ 11865 ف تّقويم لهولوسيني.
1867
1867 كيوافق 1283-1284 ف تّقويم لهيجري ؤ 2817 ف تّقويم لأمازيغي ؤ 11867 ف تّقويم لهولوسيني.
حمد بن محرز
مولاي حمد (؟ - 1687)، ولا مولاي حمد بن مراد محرز، كان ثاير ؤ أمير من سلالة د لعلويين معروف بلي واجه ل تقريبان طلطاش لعام عمو سلطان سماعيل. تقتل ف لخر ف 1687، مور لحصار د تارودانت لي دارو عمو. كان ف واحد لوقيتة أمير د لبلاد د جنوب لأطلس، مورا موفاوضات دارو معا مولاي سماعيل باش يحافضو علا سلام دايم.
بن محرز كان داير تعدد لعيالات. ف 1670 تجوج من لأميرة لالة مريم سعدية ؤ موراها ف 1672 تجوج من بنت شيخ لݣلاوي ، لي كان حاكم تيزي د لݣلاوة.
تقافة جاپونية
تّقافة جاپونية هيّا لمجموع ديال لعناصر تّقافية لّي كتميز جّاپون ؤ شّعب ديالها، سيرتو من 1000 قبل لميلاد حتال ليوم. تّقافة جاپونية عندها خاصيات كتميّزها من جميع نّواحي، سوا ف لّوغة، لّباس، لموسيقا، لفن ؤ غيرهم.
حزب ليستقلال
يسار|تصغير|لمقر د لمفتشية د لفيدا-مرس سلطان ف دارلبيضا حزب ليستقلال، ولاّ حزب لإستقلال، هو حزب سياسي مغريبي، محسوب على ليمن لمحافض.
تأسس لحزب ف أبريل 1937، من بزاف د الناس اللي كانو تيديرو لعمل لوطني ف لمغريب، منهم علال لفاسي و حمد بلافريج. هاد الناس دارو خدمة سياسية من ديك لوقت، تا ستاقل لمغريب. ف 1959 تقسم لحزب على جوج ملّي خرجو منّو بزاف د الناس (لمهدي بن بركة، عبد الرحيم بوعبيد، عبدالله براهيم) و أسسو ليتيحاد لوطني للقوات الشعبية .
حزب ليستقلال عندو بلايص ف لبرلمان و ف لحكومة ديال لمغريب، و لأمين لعام ديالو دابا هو نزار لبركة.
الحسين الهواري
الحسين الهواري، توفا ف 22 دجنبر 2021 ف لمحمدية، كان شاف طباخ مغريبي معروف، مهتم ب تّاريخ ديال طّبخ لمغريبي. كان حصل علا عاداد د لجوايز د طّبخ ف موساباقات عالامية، ؤ كان عضو ف لأكاديمية لفرانساوية لوطنية د طّبخ. عندو مقالات ؤ ڤيديوات بزاف كيهضر فيهوم علا تّاريخ ديال أطباق ؤ مأكولات مغريبية بحال كسكسو، طّاجين، لخليع، أملو، لحريرة ؤ غيرهوم. الحسين الهواري معروف ب لمواقف ديالو لي كيدافع فيها علا تامغرابيت ديال لأطباق لمغريبية، ضد دّيعاءَات لي كاتݣول بلي عندها ؤصول من بلدان خرين، ؤلا بلي كلها مشتاركة معا بلدان لمغريب لكبير.
11 شتنبر
11 شتنبر ؤلا نهار 11 شهر 9 هوّا نّهار نمرة 254 من تّقويم لميلادي (255 يلا كان لعام مكبّس). باقين 111 يوم من موراه تال لّخر د لعام.
متحف التاريخ و لحضارات د الرباط
متحف التاريخ و لحضارات د الرباط لي كان معروف قبل ب لمتحف لأركيولوجي د الرباط هوّ متحف مغريبي جا ف مدينة الرباط. هاد لمتحف تدار ف لعشرينات د لقرن 20، و تحل ف 1932. هاد لمتحف فيه معروضات من التاريخ د لمغريب كامل تال لقرن 19، من لفترة لقبلتاريخية، لفترة لمورية، الرومانية، تال لإسلامية. لمعروضات جاو من بزاف د لمواقع لأركيولوجية، بحال وليلي، ليكسوس، شالة، باناصا، و مناطق د لمغريب بحال فاس، الريف و لأطلس لمتوسط و كاين فيه التمتال النصفي لمشهور ديال لماليك يوبا لموريطاني، و نسخة ديال لقلقولة د جبل إيغود.
تاريخ
لمتحف بدات لخدمة عليه من لعشرينات د لقرن 20، و تحل لمرة اللولة ف 1932. كان تسد على ود لأشغال، و عاود تحل ل لعموم ف 12 أبريل 2017.
پاركور و طيمات
لمتحف كيعرض پاركور كرونولوجي من لفترة لقبلتاريخية تال لفترة لإسلامية، زيادة على طيم خاص ديال التماتيل د لبرونز و الرخام (لي كيرجعو ل لفترة لمورية لمعطلة و لفترة الرومانية). كاينين جوايه عشرين تمتال د لبرونز ف لمتحف، أغلبهوم تّلقاو ف وليلي. من بين لمعروضات لمشهورة كانلقاو لكلب د وليلي، لي تّكتاشف ف 1916، التمتال النصفي ديال لماليك يوبا لموريطاني لي كان حكم مملكة موريطانية (شمال د لمغريب و غرب دزاير)، و طابولا باناصيطانا لي تّكتاشفات ف باناصا ف 1957.
عطارد
تصغير|يسار|400px|الحجم د عطارد (فليصر د التصويرة) مقارنة مع كواكب خرا عطارد (الرمز: 16px|☿) هو واحد لكوكب من لكواكب د لمجموعة شمسية ديالنا. هو أقرب كوكب ل شمش، وهو أصغر واحد ف لكواكب د لمجموعة. لقطر د عطارد تيدير تقريبا 4880 كلم، و لوزن ديالو هو 0.055 من لوزن د لأرض. عطارد كيكمُل ضًورة ديالو على شمش ف 87 يوم و 23 ساعة (إذن لعام ف عطارد فيه تقريبا 88 يوم أرضي). لعام لعطاردي (لي هو لوقت لي كيضور فيه عطارد ضورة كاملة على شمش) كيساوي يا الله نهار ونص عطاردية، حيث عطارد تيضور على راسو بشوية، ماشي بحال لأرض لي تادًير ضورة على راسها كل نهار. مايمكنش تكون دابا عيشة فعطارد حيث الحرارة اللي فيه كاتكون كبيرة بزاف فوسط النهار (427 درجة) وباردة بزاف فالليل (-173 د الحرارة).
لمكوًنات د عطارد
70% ديال عطارد هي معادن، و 30% هي سيليكات. لكثافة ديالو هي ثاني أكبر كثافة فلمجموعة الشمسية مورا لكثافة د لأرض. هاد لكثافة لكبيرة هي لي خلات لعولاما يعرفو منًاش مكوًن عطارد: بما أنه كوكب صغير، ؤ واخا هاكاك لكثافة ديالو كبيرة، إذن ضروري نواة ديالو د لحديد ؤ أتكون كبيرة بزاف.
المغرب الفاسي
لمغرب لفاسي هي فرقة مغريبية من مدينة فاس كاتقصر فـ بوطولا 1 كنيتها النمور وتأسسات فـ 1946. كتلعب ف لموركاب د فاس اللي كيهز 45.000 مشجع. الرئيس ديال لفرقة هو مروان بناني ولمدريب هو عزيز السليماني. دات هاد الفرقة لبوطولا لوطنية لحتيرافية 4 دلمرات، ودات كاس لعرش 4 دلمرات. عندها جوج القاب افريقية, كاس الكونفريدرالية و السوبر الافريقي لي ربحاتها ضد الترجي.
1868
1868 هوّا عام مكبس ف تّقويم لڭريڭوري بدا نهار لاربع ؤ سالا نهار لخميس. هوّا لعام نمرة 1868 ف لإيرا لعامة ؤ لفترة د بعد لميلاد، نمرة 68 ف لقرن 19، ؤ نمرة 9 ف لعقد ديال عوام 1860.
1868 كيوافق 1284-1285 ف تّقويم لهيجري ؤ 2818 ف تّقويم لأمازيغي ؤ 11868 ف تّقويم لهولوسيني.
رجاء بني ملال
رجاء بني ملال هي فرقة مغريبية من مدينة بني ملال كاتقصر فـ بوطولا 1. تأسسات فـ1956. كتلعب فالتيران الشرفي ديال بني ملال اللي كيهز 15.000 مشجع. الرئيس ديال لفرقة هو محمد عفيف ولمدريب هو محمد مديحي. دات هاد الفرقة لبوطولا لوطنية لحتيرافية واحد لمرة.
لكوايرية دلفرقة (2019-2020)
لكوايرية ديال لفرقة فلموسم 2019–2020:
داد
دّاد ؤلا أدّاد (سّمية لعلمية Atractylis) هيّا ݣنس ديال لعشوب لأصل ديالها من لمنطقة ديال لبحر دّخلاني، فيها نْواع كتيرة منتاشرة ف شمال إفريقيا، جزر لكاناري، شّرق لْأوسط، ؤ ؤروپا، ؤ عندها ستيعمالات طبية بحال ف لعلاج ديال لعضات د لّفاعي.
نواع كاينة ف لمغريب
تصغير|316x316بك|شوك لعلك Atractylis gummifera
علي شوهاد
حياتو
تزاد علي شوهاد عام 1965 فدوار حدا إيسافين إيبركاك فالأطلس مابين تارودانت و طاطا فالمغرب. كبر فواحد لعائلة ديال الشعراء وبدا تايكتب الشعر من المراهقة ديالو.
إتيت
إتيت (سمية لعلمية Psychodidae ؤلا Phlebotomidae) هيّا فاميلة ديال لحشرات لّي سميتها لعلمية هيّا Psychodidae، معروف راها كتمص دّم ديال بنادم بحال نّاموس، ؤ كتنقل لأمراض. تصغير|316x316بك|إتيت
علي شوهاد
حياتو
دار واحد المجموعة سماها إزماز فعام 1976 ومنبعد مجموعة أرشاش عام 1979 ملي كان فالدار البيضاء مع صحابو لي جاو من دوار ديالو.
كتب علي شوهاد بزاف ديال الأغاني ديال أرشاش لي جابهم من الشعر الأمازيغي الكلاسيكي القديم.
عيون لكلام
<references group="" responsive="1">
عبد الرحمان ليوسفي
كتابو
ف 2018، نشر عبد الرحمان ليوسفي كتاب ديالو بلعربية سميتو "أحاديث فيما جرى" (هضاري على اللي وقع)، و هضر فيه على حياتو من الصغر ديالو والدخول ديالو للسياسة، تال لوقت اللي ولاّ فيه وزير أوّل.
4
ربعة ؤلا نمرة ربعة ؤلا لعاداد ربعة (رّمز ف نّماري لغبارية 4) هوّا نمرة ؤ عاداد جا مورا 3 ؤ قبل 5. ربعة هوّا أصغر عاداد مركّب. ؤ كيتّعتابر عاداد منحوس ف بزاف د تّقافات ديال شرق آسيا، حيت كيتّنطق بحال لموقابيل ديال كلمة "موت" ب جّاپونية، شّينوية ؤ لكورية. لخوف من لعاداد ربعة كيتسما تيترافوبيا.
ف لماط
تصغير|يمين|[[تيتراهيدرون]]
تايرت
تايرت أولّا آير تماجق هيا تنويعة ديال تماجق اللي تابعة للوغات التوارݣية. كايهضرو بيها التوارݣ ديال جبال آير فلجيهة ديال أݣاديز فالنيجر.
1869
1869 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1869 ف لإيرا لعامة ؤ لفترة د بعد لميلاد، نمرة 69 ف لقرن 19، ؤ نمرة 10 ف لعقد ديال عوام 1860.
1869 كيوافق 1285-1286 ف تّقويم لهيجري ؤ 2819 ف تّقويم لأمازيغي ؤ 11869 ف تّقويم لهولوسيني.
لحرقة
لحرقة (بلفرانساوية ؤ النݣليزية: Inflammation، بلعربية: إلتهاب) هي واحد التفاعول مركب و منمط (مستيريوتيپي) دسيستيم لمناعي ديال الناس ضد فأي تعدّو سوا يكون جاي من برا (فيروس، بكتيريا، لعافية، لحساسية...) أولا جاي من لداخل (خلية كونصيرية).
تصغير|تصويرة ديال تفاعل حرقاوي فالصبعان دالرجلين
لحرقة تقدر تكون مجهدة (مزيانة حيت كاتجي بجهد وكاتمشي دغيا) ولا مزمينة (خايبة حيت واخا مامجهداش ولكن كاتبقا مدة طويلة وهيا غادا وكاتكفس، وغالبا عندها علاقة بالتلوث دلمحيط و التصرفات ليومية دبنادم).
لحرقة فعلم لمناعة كاتدخل معا ليستجابة لمناعية الطبيعية، وكايدخلو فيها بزاف ديال لعيبات.
الساندروم لحرقاوي
لعلامات دلحرقة كايتجمعو فالساندروم لحرقاوي اللي لخصو واحد لعاليم روماني سميتو كرورنيليوس كيلسيوس فلقرن اللول ميلادي فربعة ديال سامپطومات باينين:
علامات بيولوجية
دابا وفاش تطور الطب مابقاوش هاد لعلامات كافيين باش الطبيب يحدد باللي هادي حرقة ولاّ لا، ولكين خاص يتعطى ليهوم تحليلات ديال الدم، لما دركابي، لما ديال السنسول-الراصي، ولا ديال لبولة على حساب لبلاصة اللي طرات فيها لحرقة.
لهدف من هاد التحليلات هو يدّار النتيجة ديال الدم اللي فيها جوج دتيستات: اللول هو التشحال لكامل ديال الدم والتيست لاخور سميتو التحكاك ديال الدم. من بعد كايتشاف السورعة دلحطان ديال لكواري لحمرين. هاد التيستات اللي كايدارو فلاّبو خاص يتزاد عليهوم لحساب ديال لكونصونطراسيون ديال لبيوعلّاما دلحرقة.
اللعيبات اللي كايتدخلو فلحرقة
لحرقة أولا التفاعول لحرقاوي هوا فينومين مشبّك داخلين فيه بزاف دلعيبات نقدرو نجمعوهوم على حساب لݣنس ديالهوم.
لخلايا
لخلايا اللي كايتدخلو فلحرقة هوما لخلايا دلمناعة الطبيعية وخلايا خرين من بينهوم : لخلايا لوكّالة ،لخلية لكبداوية، ولخلايا ديال لعروق. تصغير|عملية ديال ماكلة دبكتبريا من جيهت خلية وكالة: ماكلاسيتوز
لمرحلة ديال لبدية
هاد لݣريسيون كاينين فيها جوج دنواع على حساب لجزيئات اللي عند هاد لݣريسور سوا PAMPs كايكونو ديجا عند لممريضات(فيروسات و بكتيريات) سوا DAMPs كايبانو عند لخلايا لمضرورة ( خلايا كونصيرية).
هاد ل"PRR" غير كايتعرفو على هاد لجزيئات كايتآكتيفيو لخلايا لوكّالة باش تبدا لعملية لحرقاوية.
لمرحلة ديال التجهاد
فاش كايتآكتيفاو لخلايا لوكالة كاينتجو وكايتلقو واحد نوع دلبروتينات الدور ديالها هو تسيفط لميساج للخلايا دلجسم لخرين باش يݣولو ليهوم باللي راه كاين واحد التعدو، هاد لبروتينات لميساجية كايتسماو بل أنترلوكينات.
لانترلوكينات اللي كايتنتجو سميتهوم السيتوكينات پرو-حرقاوية : IL-1,IL-6,TNF-alpha كل واحد فيهوم بالدور ديالو.
فمثلا، لانترلوكين-1 : كايمشي لتحت-طالاميس(لعضو اللي كان فالدماغ و كايريݣلي سخونية دلجسم) وكايطلع السخونية هادشي اللي كايعطينا السخانة.
لانترلوكين-6 : كايمشي عند لكبدة باش ينوّض لخلايا لكبداويا اللي كاينتجو لبروتينات ديال لمرحلة لمجهدة دلحرقة(لخمساكسين، لكبدوݣلوبين: هاد لبروتينات موهيمين فالتنواض ديال سيستيم دلمكميلات وكدليك عند الطبا فالتشخيص ديال لحرقة).
لمرحلة ديال ليستقرار
هنا فاش كايطرا التليق ديال لونزيمات لمدمرة، و لماكلاسيتوز(بالنݣليزية : Phagocytosis) ديال هاد لݣريسور. النسيج ديالنا اللي ديجا مضرور بلݣريسيون، فهاد لحالة حتا هو كايضرر تاني بسباب هاد لونزيمات لمدمرة داكشي اللي كايفرض يكونو لفيبروبلاستات(بالنݣليزية : Fibroblasts) اللي كايجددو هاد النسيج و كايساهمو فتاسيكاتريزيت ديالو.
لمرحلة ديال لحلان دلمشكيل
هادي لمرحلة فاش كايخدمو لفيبروبلاستات اللي كاينتجو لمواد دلماتريس خاريج-خلوية بحال لكولاجين و لأمينوݣليكانات وكايرجع النسيج ديالنا للحالة الطبيعية ديالو.
رد لبال: فلحالة دلفشل ديال هاد لعملية، كاندوزو للفتق ولا التوسيخة دالدم، ولا كاطرا لينا صدمة توسيخية ولا توحيمة حبوبية "حبوبيوم"(بنݣليزية : Granulome) اللي كاتكون فبزاف دلأمراض بحال الداء دالسل ،جدام،لمرضة دلقمشة دلمشاش.لمرضة ديال كرون وزيد وزيد...
رواية تصويرية
تصغير|ف بزاف د الروايات التصويرية، اللعّاب خاصو يدير ختيارات باش يقدر يكمّل رّواية تصويرية  (ب جاپونية ビジュアルノベル، بيجووارو نوبيرو) هيّا نوع ديال لّوعاب د تّيليجو كتكون علا شكل حجّاية ب أحدات ؤ شخصيات، بحيت كيقدر لّعّاب يتفاعل معاها. لقصة عادة كتّعطا علا شكل تيكست، ؤ رّسيم د شّخصيّات كيكون بحال ف لأنيمي. ف جّاپون، أغلبية ديال رّوايات تّصويرية كتصايب باش تّلعب ف لپيسي.
ف جوايه 2006، كانو علاين 70% د لألعاب د التيليجو على شكل روايات تصويرية، و بزاف منهوم ولّاو سيريات د أنيمي.
بويبلان
بويبلان جماعة ترابية قروية كاينة ف إقليم/عمالة تازة، جهة فاس مكناس، ساكنين فيها 2410 واحد، على حسب لإحصاء لعام 2014.
ياسمين مرابط
ياسمين كاتي مرابط (Yasmin-Katie M'rabet)، تولدات ف 8 غشت 1999، هي كوايرية محتارفة مغريبية كاتلعب ف لميليو معا فرقة ليڤانطي لاس پلاناس ف صبانيا ؤ قلب دفاع معا لمونتخاب د لمغريب.
حياتها
تولدات مرابط ف مدريد من بو مغريبي ؤ أم نڭليزية. كاتهضر ب صبليونية، نڭليزية، لفرانصاوية ؤ لكاطالونية.
لكاريير معا لفراقي
لعبت مرابط معا فرقة مدريد د لعيالات، رايو ڤايكانو ؤ ليڤانطي لاس پلاناس ف صبانيا.
ملي كانت مراهقة، لعبات مرابط بشكل منتاضم معا فرقة مدريد ف ليڭا د لعيالات ؤ دارت كتر من 50 مشاركة ف لماتشات ف پروميار سيري قبل ماتمشي ل رايو ڤايكانو ف 2020. موراها تبليسات إصابة خطيرة بعد وقت قصير مورما وصلات، ؤ دارت لبدية لولة معا فرقتها جديدة حتال فبراير 2021.
ف لموسم 2021-22، ماركات مرابط تمنية د لبيوتا ف 27 ماتش، شي لي عاون ليڤانطي لاس پلاناس باش تربح لبوطولة ديال دوزيام سيري ؤ تطلع ل ليڭا ف لموسم لي جاي.
بقات كاتلعب أساسية معا لفرقة ملي عاودو رجعو ل لقيسم لول.
لكاريير دولية
متلات مرابط صبانيا ف بوطولة ؤروپا د لعيالات قل من 19 لعام ف 2018، ؤ ربحات لميدالية دهبية. موراها، بدلات لجنسية رياضية ديالها ل لمغريب ؤ لعبات معاه أول مرة ف 30 نونبر 2021 أساسية ف لماتش لويدي ضد سينيڭال لي سالا ب 2-0 ل لمغريب ف رباط.
تختارت مرابط باش تلعب كاس إفريقيا د لعيالات 2022 ف لمغريب، ؤ ف 13 يوليوز 2022، ماركات لبيت د رباح ف لكار د فينال ضد بوتسوانا ؤ لي خلا لمغريب يتأهل لأول مرة ل كاس لعالم د لعيالات (نسخة د 2023).
علال لفاسي
محمد علال لفاسي، تولد ف فاس نهار 10 يناير 1910 ومات ف بوخاريست نهار 13 ماي 1974، كان واحد سياسي، كاتب، شاعر وعالم دين عربي مغريبي.
ياسمين مرابط
لكاريير دولية
ماركات لبيت ديالها تاني معا لمغريب ف كاس تركيا د لعيالات 2023 ف رباح 3-0 ضد صلوڤاكيا.
علال لفاسي
ف لوسط سياسي ؤ لحزبي، علال لفاسي كانو ملقبينو بسميت زّعيم.
عائيلتو
علال لفاسي تولد ف وسط عائيلة لفاسي لفهري من مدينة فاس، ؤ تزوج ملي كانت عندو 20 عام ب زهرة لفاسي لفهري لي ماتت ف 24 مارس 2016 ؤ ولد معاها 3 د لبنات و2 دراري: ليلى، أم لبنين (تزوجات ب عباس لفاسي)، عواطف (تزوجات ب محمد لوافا)، عبد لواحد (كان وزير الصحة ف حوكومة اليوسفي و عضو مهم ف حزب الاستيقلال) و أم هاني.
حياتو
تولد ف فاس ف لمغريب فعائلة معروفا بعلاقتها بدار المخزن، كايرجع اصلها للقبايل العربية و اللي كتوصل لصحابة الرسول محمد، و فنفس الوقت عندها اصول يهودية دخلات للإسلام فالقرن 16، بات علال كان قاضي و عالم و أستاد ف القرويين.
قرا العلوم ديال الدين فالقرويين ف 1927، ومن تما بدات التحركات اللولة ديالو مع الوطنيين، بسباب هادشي غادي يجريو عليه من الجامعة ف 1932 و غادي يدخل المدرسة الناصيرية.
غادي يبدا السياسة ف 1933 مور المشاركة ديالو فالمظاهرات ضد الفرانسيس بسباب الظهير البربري، اللي دار باش يفرق ف لمحاكم بين المغاربة العرب و الامازيغ، موراها غادي يأسس مع محمد لحسن الوزاني و أحمد بلافريج كتلة العمل الوطني، اللي هو أول تنظيم وطني غادي يجمع الدراري الوطنيين ديال فاس.
أسس حيزب ليستقلال لي كان عنصر مهم ف لحركة لوطنية ضد ليستعمار لفرانصاوي باش لبلاد ياخد ليستقلال ديالو. فنص ديال لخمسينات خرج من لحيزب باش يتبع توار لمسلحين ؤلموقاتيلين ف لمدن ضد لفرانسيس، ف لوقت لي كانت فيه لإديولوجيا د لحيزب كاتفضل حل سياسي وديبلوماسي.
فعام 1956، ملي لمغريب حدا ستيقلال ديالو، لفاسي رجع لحيزب ليستقلال ودافع على لموقف ديالو فجورنال لعلم باش لمغريب يرجع لأراضي لي كانت تابعة ليه من قبل.
فـ1959، ليساريين د لحيزب نشقو وأسسو حيزب جديد سماوه تيحاد لوطني للقوات شعبية، ؤموراها لفاسي ولا رئيس دحيزب ليستقلال.
فـ1962، لفاسي تعين وزير شؤون لإسلامية لفترة قصيرة، ؤموراها بعام دخل للبرلامان كنائب من حيزب ليستقلال. تما ولا هو زعيم ديال لموعاراضا من لخر ديال ستينات حتال لبدية ديال سبعينات.
مات ف عام 1974، ف زيارة لرومانيا لي كان خاصو يتلاقا برئيس نيكولاي تشاوشيسكو.
جبل العياشي
جبل العياشي واحد من الجبال المشهورين د المغريب، تايوصل الإرتفاع ديالو ل 3757 متر، هاد الجبل كاين فجماعة تونفيت، إقليم ميدلت، جهة درعة تافيلالت فالأطلس الكبير الشرقي. هاد الجبل مشهور بالثلج، و تايقصدوه السياح على قبل السياحة الجبلية، قبل ما يتكاشف توبقال، كان تايسحاب ليهم هاد الجبل هو أعلى قمة فالمغريب.
مطماطة
مطماطة جماعة ترابية قروية كاينة ف إقليم/عمالة تازة، جهة فاس مكناس، ساكنين فيها 11928 واحد، على حسب لإحصاء لعام 2014.
أعريش
أعريش (سمية لعلمية Tamarix) هوّا ݣنس ديال شجر كيدير زهر، منتاشر ف لمناطق نّاشفة ديال أوراسيا ؤ إفريقيا. تصغير|316x316بك|أعريش
لأمازيغية لمعيارية الدزايرية
لأمازيغية لمعيارية الدزايرية أولّا تمازيغت هي اللوغة الرسمية الصطوندار ديال لأمازيغية فالدزاير. هاد اللوغة كاينة دابا فتطوير كبير من نهار ولّات لأمازيغية لوغة رسمية فلبلاد.
لمعيرة ديال هاد اللوغة عتامدات على لأعمال ديال مولود معمري ولكتاب ديالو le dictionnaire et le précis de grammaire berbère (kabyle) (الديكسيونير ولخلاصة ديال لقواعد دلأمازيغية (لقبايلية) ISBN 9782906659001).
خز
لْخز ؤلا خز لبحر ؤلا أدال هوما سميّات عامّين ديال كائنات كتعيش ف لبحر ؤلا فوق سطوح ديال لحجر ؤلا لحيوطا، عندها قدرة باش دّير تّركيب ب شعا ؤ تنتج لكلوروفيل، كيفما كيديرو لعشوب بشكل عام.
12 شتنبر
12 شتنبر ؤلا نهار 12 شهر 9 هوّا نّهار نمرة 255 من تّقويم لميلادي (256 يلا كان لعام مكبّس). باقين 110 يوم من موراه تال لّخر د لعام.
3 أبريل
3 أبريل ؤلا نهار 3 شهر 4 هوّا نّهار نمرة 93 من تّقويم لميلادي (94 يلا كان لعام مكبّس). باقين 272 يوم من موراه تال لّخر د لعام.
جبل المعسكر
جبل المعسكر هو ثاني أعلى جبل لأطلس لكبير الشرقي بعد جبل العياشي، بارتفاع 3277 متر فوق سطح البحر، هاد الجبل كاين فجماعة تونفيت، إقليم ميدلت، [[جهة درعة تافيلالت. هاد الجبل معروف بالثلج، و تايقصدوه السياح باش يتصلقو القمة ديالو.
عام 2022، تشهر هاد الجبل فالإعلام الوطني والدولي، بعد ما غبر فيه أستاذ ديال الفلسفة و كاتب فتونفيت لمدة أيام بسبب أنه طاح من جرف دالحجر.
علي يعتا
علي يعتا، تولد ف25 غشت 1920 فطانجا ؤمات فـ12 غشت 1997 فدارلبيضا، كان سياسي مغريبي.
حياتو
تولد علي يعتا ف طانجا فعام 1920 فوسط عائيلة مغاربية حيت باه جازائيري ؤمو مغريبية، ؤتبع قرايتو ف ليسي ليوطي ف دارلبيضا.
كان ف لول عضو نشيط ف لحيزب لوطني، ؤعاون ف يوليوز 1943 باش يتحل لحيزب شيوعي لمغريبي، فـ1945 خدا رياسة دل حيزب لي عاش بزاف ديال نقيسامات: حيزب شيوعي لمغريبي (1943-1968)، حيزب تحرر ؤ شتيراكية (1968-1974)، حيزب تقدم ؤ شتيراكية (من 1974)؛ بقا فرياسة دل حيزب حتا مات.
1870
1870 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1870 ف لإيرا لعامة ؤ لفترة د بعد لميلاد، نمرة 70 ف لقرن 19، ؤ نمرة 1 ف لعقد ديال عوام 1870.
1870 كيوافق 1286-1287 ف تّقويم لهيجري ؤ 2820 ف تّقويم لأمازيغي ؤ 11870 ف تّقويم لهولوسيني.
ليستا د معاليم الترات لعالمي ف لمغريب
اللّيستا د معاليم التراث العالمي هي ليستا كاتجمّع لبلايص و لمعاليم لّي قرّرات لجنة التراث العالمي د ليونيسكو تعتابرهوم تراث إنساتي عالمي.
لّيستا د معاليم الترات لعالمي ف لمغريب
لمغريب فيه 9 ديال المواقع اللي معترف بيها عند منظمة اليونيسكو ديال التراث العالمي فالتصنيف الثقافي. اللول كان فعام 1981 و لخر كان عام 2012. لمواقع مرتبة بحال هكدا:
آولوس كورنيليوس كيلسوس
آولوس كورنيليوس كيلسوس (مزيود ف جوايه 25 ق.م، مات ف جوايه 50 ميلادية) هوّا طبيب ؤ موسوعيست (كاتب موسوعات) روماني لي معروف ب لأعمال ديالو ف لمجال د طّب، سيرتو كتابو دي ميديكينا ، لي كيعتاقدو لحرايفيا بلي كان طرف من موسوعة كبيرة ضاع داكشي لاخور منها.
دي ميديكينا
شّابيطرات د لكتاب:
13 شتنبر
13 شتنبر ؤلا نهار 13 شهر 9 هوّا نّهار نمرة 256 من تّقويم لميلادي (257 يلا كان لعام مكبّس). باقين 109 يوم من موراه تال لّخر د لعام.
أداناي
أداناي (سمية لعلمية Leptoptilos) هوّا ݣنس ديال بلارج كيكون لحجم ديالو كبير بزاف، ؤ كاين ف آسيا ؤ إفريقيا. سمية أداناي تقدر تشير حتال واحد نّوع أخور ديال طّيور، ماشي من نفس لفصيلة، ؤ كيكون راسو كحل (أداناي بو راس كحل). تصغير|316x316بك|أداناي
عمر المتيوي
عمر المتيوي (تولد ف طنجة ف 1962 ) فنان وباحث موسيقي مغريبي ف لفن د لموسيقى لأندلسية، اللي كاتسمًا تا لموسيقى د لآلة.
ويسكونسين
ويسكونسين (بلينݣليزية: Wisconsin) هي ولاية جات ف لوسط الشمالي د لميريكان. تاتحدّها مينيسوطا من لغرب، آيووا من لجنوب لغربي، إيلينوي من لجنوب، و ميشيݣان من الشمال الشرقي. هي لولاية ال 23 ف لكبر، و رقم 20 من جيهت لعدد د السكان. لعاصمة ديالها هي ماديسون، و أكبر مدينة فيها هي ميلووكي.
ويسكونسين معروفة ف لميريكان بلمنتوجات ديال لحليب، كتيرشي لفروماج ديالها. دخلات للتيحاد نهار 29 ماي 1848، و ولاّت هي لولاية ال 30 ف لبلاد.
1873
1873 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1873 ف لإيرا لعامة ؤ لفترة د بعد لميلاد، نمرة 73 ف لقرن 19، ؤ نمرة 4 ف لعقد ديال عوام 1870.
1873 كيوافق 1289-1290 ف تّقويم لهيجري ؤ 2823 ف تّقويم لأمازيغي ؤ 11873 ف تّقويم لهولوسيني.
تازارين
تازارين جماعة ترابية قروية كاينة ف إقليم/عمالة تازة، جهة فاس مكناس، ساكنين فيها 2623 واحد، على حسب لإحصاء لعام 2014.
1872
1872 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 1872 ف لإيرا لعامة ؤ لفترة د بعد لميلاد، نمرة 72 ف لقرن 19، ؤ نمرة 3 ف لعقد ديال عوام 1870.
1872 كيوافق 1288-1289 ف تّقويم لهيجري ؤ 2822 ف تّقويم لأمازيغي ؤ 11872 ف تّقويم لهولوسيني.
الوداد الفاسي
لوداد لفاسي هي فرقة مغريبية من مدينة فاس كاتقصر فـ بوطولا 2. كنيتها لبيانكونيري وتأسسات فـ1948. كتلعب فلموركاب ديال فاس اللي كيهز 45.000 مشجع. الرئيس ديال لفرقة هو الرزاق السبتي ولمدريب هو عبد الرحيم شكيليط. ماعمر دات هاد الفرقة كاس لبوطولا لوطنية لحتيرافية ولا كاس لعرش.
14 شتنبر
14 شتنبر ؤلا نهار 14 شهر 9 هوّا نّهار نمرة 257 من تّقويم لميلادي (258 يلا كان لعام مكبّس). باقين 108 يوم من موراه تال لّخر د لعام.
4 أبريل
4 أبريل ؤلا نهار 4 شهر 4 هوّا نّهار نمرة 94 من تّقويم لميلادي (95 يلا كان لعام مكبّس). باقين 271 يوم من موراه تال لّخر د لعام.
وايومينݣ
وايومينݣ (بلينݣليزية: Wyoming) هي ولاية جات ف لوسط د لميريكان. تاتحدّها مونطانا من الشمال و الشمال لغربي، داكوطا لجنوبية و نيبراسكا من الشرق، آيداهو من لغرب، يوتا من لجنوب لغربي، و كولورادو من لجنوب. هي عاشر أكبر ولاية، ولكن أقل وحدا من جيهت عدد السكان (رقم 50 - ساكنين فيها غي نص مليون د الناس). لعاصمة ديالها و أكبر مدينة فيها هي شييّن. لأغلبية ديال لولاية فيها الجبال و لهضاب.
لبلاصة اللي فيها وايومينݣ كانت مستعمرة ديال صبانيا، تال 1821 فين ستاقلات و ولاّت طرف د لمكسيك. ف 1848 خداتها لميريكان من مور ما ربحاتها ف حرب، و نهار 10 يونيو 1890، ولاّت ولاية مستاقلة ف لميريكان (لولاية 44 د لبلاد).
15 شتنبر
15 شتنبر ؤلا نهار 15 شهر 9 هوّا نّهار نمرة 258 من تّقويم لميلادي (259 يلا كان لعام مكبّس). باقين 107 يوم من موراه تال لّخر د لعام.
صاطليت
تصغير|[[سپوتنيك 1، أول ساطليت تصيفط ل لفضاء دار على لأرض]] صّاطليت (ب نّݣليزية Satellite) هوّا جهاز كيتصيفط ل لفضاء باش يدور علا لأرض ؤ يدير شي مهمة بحال يتبع طّقس، سيستيم ديال تموضيع لأرضي (GPS)، ؤلا شي حاجة خرة.
تال لّخر د 2021 كاينين ف لمجموع 4852 صاطليتات خدّامين، من بينهوم 2944 ديال لميريكان، 499 ديال شّينوا ؤ 169 ديال روسيا.
زراردة
زراردة جماعة ترابية قروية كاينة ف إقليم/عمالة تازة، جهة فاس مكناس، ساكنين فيها 9249 واحد، على حسب لإحصاء لعام 2014.
1445 هـ
1445ھـ هوّ عام ف التقويم لهجري كيمتد على عوام 2023 و 2024 ف التقويم لميلادي. 1 محرم 1445 ھـ كيقابل نهار 19 يوليوز 2023.
1875
1875 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1875 ف لإيرا لعامة ؤ لفترة د بعد لميلاد، نمرة 75 ف لقرن 19، ؤ نمرة 6 ف لعقد ديال عوام 1870.
1875 كيوافق 1291-1292 ف تّقويم لهيجري ؤ 2825 ف تّقويم لأمازيغي ؤ 11875 ف تّقويم لهولوسيني.
أدمام
أدمام (سّمية لعلمية Crataegus monogyna) هوّا نوع ديال لعشوب كدّير زهر، لأصل ديالو من لمغرب لكبير، ؤروپا، ؤ غرب آسيا، مي ولّا منتاشر ف بزاف د لمناطق خرين ف لعالم.
أداناي بو راس كحل
أداناي بو راس كحل (سمية لعلمية Threskiornis aethiopicus) هوّا نّوع ديال طّيور، أصلو من إفريقيا ؤ شّرق لْأوسط ؤ كان مقدس عند لمصريين لقدام، حيت كان مرتابط ف دّيانة ديالهم معا لإله توث. سمية أداناي ب شكل عام تقدر تشير حتال واحد ݣنس ديال طّيور من لفاميلة د بلارج، مي هاد جّوج ماعندهومش علاقة معا بعضياتهم غير تّشابه شوية ف شّكل. تصغير|316x316بك|أداناي بو راس كحل تصغير|316x316بك|لإله توث
ݣوته
يوهان ڤولفݣانݣ ڤون ݣوته (بلألمانية: Johann Wolfgang von Goethe) (28 غشت 1749 - 22 مارس 1832) كان كاتب و سياسي ألماني. كيتعتابر واحد من أكبر لكتّاب لألمانيين ف التاريخ. أتّر ݣوته بزاف على لأداب ديال ألمانيا و على اللغة لألمانية، و بزّاف د لقصص و لمسرحيّات ديالو معروفة ف لعالم كامل، و تترجمات لبزّاف د اللغات.
التأتير ديال ݣوته فلألمانية وصل للدرجة باللي لمدارس التابعة للدولة د ألمانيا، اللي كاتقرّي اللغة لألمانية ف لعالم كلّو سميتها لمعاهد ديال ݣوته. كاين 159 معهد ديال ݣوته موجودة ف 98 بلاد ف لعالم.
بني فتح
بني فتح جماعة ترابية قروية كاينة ف إقليم/عمالة تازة، جهة فاس مكناس، ساكنين فيها 10919 واحد، على حسب لإحصاء لعام 2014.
ألاباما
ألاباما (بلينݣليزية: Alabama) هي ولاية ف لجنوب الشرقي د لميريكان. تاتحدّها تينيسي من الشمال، جورجيا من الشرق، فلوريدا و لخليج د لمكسيك من لجنوب، و لميسيسيپي من لغرب. لعاصمة ديالها هي مونطݣومري، و هي مرتبة 24 من جيهة عدد السكان.
1876
1876 هوّا عام مكبس ف تّقويم لڭريڭوري بدا نهار سبت ؤ سالا نهار لحد. هوّا لعام نمرة 1876 ف لإيرا لعامة ؤ لفترة د بعد لميلاد، نمرة 76 ف لقرن 19، ؤ نمرة 7 ف لعقد ديال عوام 1870.
عمر بنجلون
عمر بنجلون، تولد ف 1936 ف وجدة ؤمات مقتول ف 18 دجنبر 1975 ف دارلبيضا، كان سياسي مغريبي.
1876
1876 كيوافق 1292-1293 ف تّقويم لهيجري ؤ 2826 ف تّقويم لأمازيغي ؤ 11876 ف تّقويم لهولوسيني.
عمر بنجلون
حياتو
عمر بنجلون تزاد ف وجدة و قرا تيصالات ؤ لقانون. شارك ف تأسيس تيحاد لوطني د لقوات شعبية ؤ كان عضو نشيط ف ليسار لمغريبي بين 1959 ؤ 1975. ف هاد تاريخ، شارك ف إنشاء تيحاد شتيراكي د لقوات شعبية ؤ كان مكلف ب جورنال لحيزب لي هو لمحرر.
كان نشيط حتا معا نقابات، خصوصا تيحاد لوطني د طلبة لمغريب ؤ تيحاد لمغريبي د شغل، ؤ تشد موراها بزاف د لمرات و تعتاقل.
جامع
الجّامع ولا لمسجيد (بلأمازيغية: ⵜⵉⵎⵣⴳⵉⴷⴰ, تيمزڭيدا) هو سميّت لبلاصة د لعبادة رّئيسية عند لمسلمين. الجّامع عندو قيمة كبيرة عند لمسلمين ماشي غير ف لعبادة: من لقديم، كان عندو دور مهم ف لحياة السياسية والثقافية والعلمية وحتّا لعسكرية ديال الدّول لمسلمة.
عمر بنجلون
حياتو
تعرض ف 1973 لأول محاولة غتيال عن طريق رسالة ملغومة، ؤ موراها ف 18 دجنبر 1975 تقتل مورما طعنوه واحد لمجموعة تابعة ل شبيبة لإسلامية.
جامع
أول جامع تّبنا ف التاريخ كان هو مسجيد قباء ف لمدينة لمنورة، لّي كان بناه الرسول محمد من بعد مّا هاجر من مكّة.
أكبر جامع ف لعالم من حيت الطّاقة لستيعابية هو لمسجيد لحرام ف مكّة، لّي يمكن يصلّيو فيه كتر من 2 د لميون د النّاس.
الجّوامع ف لمغريب
أول جامع تّبنا ف لمغريب كان بناه عقبة بن نافع لفهري ف جوايه عام 681 م، ف لمنطقة د ترغة ف بني زيات، و هو بعيد على تطوان ب 60 كلم.
كاينين تلاتة ديال نّواع ف لمغريب، على حساب التعريف د وزارة لأوقاف لمغريبية:
5 أبريل
5 أبريل ؤلا نهار 5 شهر 4 هوّا نّهار نمرة 95 من تّقويم لميلادي (96 يلا كان لعام مكبّس). باقين 270 يوم من موراه تال لّخر د لعام.
لحسن التاني
لحسن تّاني ؤلا لحسن بن محمد (ب لأمازيغية: ⵍⵃⴰⵙⴰⵏ ⵡⵉⵙ 2) لماليك ديال لمغريب، حكم بين عام 1961 ؤ 1999. عاون باه لماليك محمد لخاميس ف تحرير لمغريب من لإحتلال لفرانسوي ؤ صبنيولي، تعرف ب دكاء ؤ شطارة ديالو ف ضومين د سياسة، كيتلقب ب أب لمغريب لعصري ؤ باني دولة لعصرية ؤ السدود، قدر يصوݣ ب لمغريب ب قوة ل واحد لإستقرار مقدروش عليه دول لاخرين حتال دبا، قدر يݣيد ب بلادو ل معسكر رأسمالي ف لوقت لي كان معظم دوال لي حداه تابعة للمعسكر ليشتيراكي، لحسن تاني من بين ابرز ملوك لمغريب حيث قدر يوحد لبلاد ؤ يحرر صحرا من لإستعمار صبليوني ب لمسيرة لخضرا د 1975.
16 شتنبر
16 شتنبر ؤلا نهار 16 شهر 9 هوّا نّهار نمرة 259 من تّقويم لميلادي (260 يلا كان لعام مكبّس). باقين 106 يوم من موراه تال لّخر د لعام.
لحسن التاني
حياتو
تولد لحسن تاني ف القصر ديال السلطان ف الرباط مابين الظهر و العصر نهار التلات 9 يوليوز/ جويي 1929. دخل ل السياسة فاش مات باه محمد الخامس ولي كان ملك المغرب نهار 26 فبراير / فيفرييه 1961 وتما فين ولا لحسن تاني ماليك. قرا القانون ف الرباط و خدا الديبلوم ف بوردو ف فرانسا.
كان عندو بزاف ديال المهمات فاش كان ولي العهد و حتا هو تنفى مع محمد الخامس من طرف الفرانسيس ل كورسيكا و مدغشقر هادشي لي خلا الشعب يدير لي فجهدو باش يطيح لإستعمار، خصوصا فاش دارو بن عرفة ماليك على لمغريب و لي كان غادي يتقتل على يد علال بن عبدالله ليكان مقاوم و داكشي علاش تسمات ثورة الملك و الشعب ، لحسن تاني كان هو لي كيترجم ويكتب الميساجات ديال باه ف المنفى.
رجع محمد الخامس هو و ولي العهد لحسن تاني من مدغشقر لمغريب و خدا لمغريب الإستقلال ديالو ف  1956.
ف 9 يوليوز/ جويي ولا لحسن تاني رسميا ولي العهد من بعد ما دار القسم قدام باه ف القصر ديال الرباط.
رواية
تصغير|175px|شايلوك ؤ پورشيا ديال رّسّام [[طوماس سولي (1835) من مسرحية تاجر د ڤينيسيا ديال ويليام شيكسپير.]] رّواية هيّا سلسلة ديال لأحدات كتّعاود ب سرد نتري طويل كيوصف شخصيات خيالية ؤلا واقعية ؤ أحدات علا شكل قصة متسلسلة، ؤ هيّا من أكبر نّواع د لحجّايات من حيت لحجم ؤ تّعدد د شّخصيات ؤ تنوع د لأحدات، ؤ بانت ف ؤروپا ب صيفتها ݣنس أدابي مؤتر ف لقرن تمنطاش. رّواية هيّا حجّاية كتعتمد علا سّرد بما فيه من وصف ؤ حوار ؤ مخاصمة بين شّخصيات ؤ داكشي لّي كيترتب عليه ؤلا كيتضمنو من ستريس ؤ صراع، ؤ كتزيد تشعلو لأحدات.
عمر دهكون
عمر دهكون (تولد ف 1936 ف تاليوين ؤ مات ف 1973 ف قنيطرة) و اللي كان كيتسمّا ب زوهير، كان مناضل ف ليتيحاد لوطني للقوات الشعبية و ف لجناح الثوري ديالو اللي كانت سميتو التنظيم.
دهكون كان هو الشاف ديال الخلايا السرية اللي كانت فالرباط و الدار لبيضا و اللي كانو تيوجدو باش يديرو أعمال مسلحة ف لمدن من بعد ما تبدا الثورة ف الجبل.
مورا لأحداث د مولاي بوعزة ف 1973، تعتاقل دهكون وتحكم عليه بلإعدام. تعدم ف لعيد لكبير ديال ديك العام النّيت ف قنيطرة.
ويليام شيكسپير
ويليام شيكسپير (ب لينݣليزية: William Shakespeare) (تولد ف 26 أبريل 1564 - مات ف 23 أبريل 1616) كان كاتب و شاعر و مسراحي و ممثل نݣليزي، كيتعتابر أحسن كاتب باللغة لينݣليزية ف التاريخ، و أحسن واحد كتب مسراحيات ف لعالم.
شيكسپير كتب 39 مسرحية و 154 قصة قصيرة، و جوج د لقصص شعرية. لمسرحيات ديالو تطرجمات للأغلبية د اللغات ديال لعالم، و باقا تاتمتّل و تتخدّم ف لمسرح تال دابا.
لمسرحيات ديالو
شيكسپير عندو بزاف د لمسرحيات مشهورة ف لعالم، منها:
لحسن التاني
عيون لكلام
شخصيات : الحسن الثاني - موقع (الجزيرة.نيت)
برارحة
برارحة جماعة ترابية قروية كاينة ف إقليم/عمالة تازة، جهة فاس مكناس، ساكنين فيها 7429 واحد، على حسب لإحصاء لعام 2014.
أزيريين
تصغير|بنات أزيريات لابسين لباس تقليدي لأزيبيدجانيين (ب لأزيبيدجانية Azərbaycanlılar، آذربایجانلیلار) ؤلا لأزيريين ؤلا لأتراك لأزيريين هوما شعب ؤ مجموعة عرقية تركيكية لي دابا عايشين ف جمهورية أزيربيدجان ؤ ف شّمال د إيران، ؤ لي كيتشاركو ف بزاف د لعناصر تّقافية معا شّعوب لي حداهوم، بحال شّعوب د لقوقاز، تّواركا ؤ لإيرانيين. هوما تاني أكبر شعب تركيكي بعد تّواركا ؤ لأغلبية ديالهوم شيعة. ؤ هوما أكبر مجموعة عيرقية ف أزيربيدجان ؤ تاني أكبر وحدة ف إيران ؤ جورجيا. ؤ كيهضرو ب لأزيربيدجانية، لي هيّا لوغة تركيكية ف لفرع لؤرݣيزي.
ألاسكا
ألاسكا (بلينݣليزية: Alaska) هي ولاية و منطقة تابعة للميريكان جات ف الشمال لغربي د لقارة د أميريكا. هي أكبر ولاية ف لميريكان من ناحية لكبر ديالها، و لعاصمة ديالها هي آنكوراج.
ألاسكا معروفة ب لبرد بزاف اللي فيها، و باللي هي أقرب بلاصة من لميريكان لروسيا (و من أميريكا لآسيا). تيفرق بينها و بين سيبيريا لمضيق د بيرينݣ، و بيناتهم غي 82 كيلوميطر صافي.
الإتحاد البيضاوي
تيحاد لبيضاوي هي فرقة مغريبية من مدينة الدار البيضا كاتقصر فـ بوطولا 2. كنيتها الطاس وتأسسات فـ1947. كتلعب فالتيران ديال لعربي الزاولي اللي كيهز 40.000 مشجع. الرئيس ديال لفرقة هو عبد الرزاق المنفولوطي ولمدريب هو يوسف لمريني. هاد الفرقة دات كاس لعرش واحد لمرة وعمرها دات كاس لبوطولة ليحتيرافية.
1877
1877 كيوافق 1293-1294 ف تّقويم لهيجري ؤ 2827 ف تّقويم لأمازيغي ؤ 11877 ف تّقويم لهولوسيني.
17 شتنبر
17 شتنبر ؤلا نهار 17 شهر 9 هوّا نّهار نمرة 260 من تّقويم لميلادي (261 يلا كان لعام مكبّس). باقين 105 يوم من موراه تال لّخر د لعام.
لݣوزات
لݣوزات جماعة ترابية قروية كاينة ف إقليم/عمالة تازة، جهة فاس مكناس، ساكنين فيها 6575 واحد، على حسب لإحصاء لعام 2014.
حكم (كورة)
250px|تصغير|يسار|حكمة فوسط ماطش ديال كورة لحكم أولّا لاربيط (بالنݣليزية: Referee) فالرياضة ديال كورة هو اللي كايتحكّم وكايفرض لقواعد د اللعبة فلماطش. لحكم هو اللي عندو لكلمة اللخرة فأي قرار متعلّق بلماطش، وهو اللي عندو لحق يبدا ويوقّف لماطش ويعاقب لكوايرية ولمدرّيبين.
فلمنافسات لكبار (بوطولات وكيسان) لحكم كايكونو معاه جوج حكام معاونين اللي كاينصحوه فقرارات متعلقين بإلا خرجات لكورة من خطوط التوش ولݣول وأي غلط فلقواعد د اللعبة تدار وماشافوش. لقرار اللخر كايكون ديال لحكم، واللي عندو لحق يفوت عليه النصيحة ديال لحكم لمعاون. فلميطشان لكبار كايكون حتى لحكم الرابع اللي كايعس على لمناطق التقنية ديال لفراقي وكايعاون لحكم فلمهام دلإدارة، أولّا فلميطشان ولبوطولات اللي عاليين بزاف كايكونو حكام زايدين و/أولّا حكّام معاونين بلڤيديو. لحكم ولحكّام لخرين كاترخص ليهوم وكاتدرّبهوم لجاميعة لوطنية ديالهوم.
السلطة ولواجيبات
150px|تصغير|يسار|لحكم كايهز معاه [[كارطة د كورة|جوج كارطات: الصفرة باش يحدّر لكوايري من لغلط اللي دار ولحمرة باش يجري عليه إلا عاود دار شي غلط.]] السلطة اللي عند لحكم ولواجبات اللي خاصّو يدير كاينين فلقانون 5 ديال لقواعد د اللعبة.
لواجيبات
تصغير|170بك|حكم فماطش ديال كاس لعالم
محمد بن الشريف
محمد بن الشريف هو الخو الكبير د رشيد بن الشريف ؤ سماعيل بن شريف اول جوج سلاطين علويين حكمو المغرب. باه كان حاكم للي بايعوه الناس ديال تافيلالت. محمد خدا بلاصت باه كحاكم تافيلالت فحياتو. و من بعد الموت ديال باه تمرد عليه خوه رشيد. محمد مات فمعركة ضد خوه و من بعد رشيد خدا الحكم ديال تافيلالت.
1878
1878 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1878 ف لإيرا لعامة ؤ لفترة د بعد لميلاد، نمرة 78 ف لقرن 19، ؤ نمرة 9 ف لعقد ديال عوام 1870.
واد الزات
تصغير|واد الزات واد الزات هو واد تاينبع من الأطلس الكبير الوسطاني فالمغريب، و واحد من الروافد المهيمين ديال واد تانسيفت، تاينتامي إداريا لإقليم الحوز و إقليم ورزازات، جهة مراكش أسفي.
الجغرافيا
تاينبع واد الزات من الجبال دالأطلس الكبير الوسطاني، تحديدا من جماعة تغدوين ، تايغطي حوض واد الزات مساحة 510 كيلومتر مربّع، و قريب من مدينة أيت أورير جنوب شرق مدينة مراكش، الإرتفاعات ديال الواد بين 3800 متر ف الفوق و 700 متر لتحت. تاينتامي حوض الزات إداريا لتمنية ديال الجماعات، خمسة منها تابعة لإقليم الحوز وهي تيدلي مسفيوة، تاماگرت، توامة، زرقطن، ستي فاضمة و تغدوين، و جوج جماعات تابعتين لإقليم ورزازات و هوما إغرم نوگدال و تيدلي.